Sign in / Join .st0{fill:#34437F;} .st1{fill:#878787;} Friday, January 28, 2022 ikteb hawn… Fittex "Il-PN mhux kredibbli dwar il-kontijiet" – Il-PL Minn talk.mt January 27, 2022 talk.mt Fi stqarrija maħruġa mill-Partit Laburista ntqal li l-uniku gvern li seraq in-nies bil-kontijiet tal-enerġija kien gvern tal-Partit Nazzjonalista li mhux biss żied il-kontijiet b'rati allarmanti, iżda żidhom iktar minn kemm żdiedu fl-Unjoni Ewropea. L-istqarrija tkompli li l-gvern Laburista l-ewwel raħħas il-kontijiet, biex issa żamm il-kontijiet stabbli f'mument fejn madwar l-Ewropa u d-dinja kollha kien hemm splużjonijiet fil-prezzijiet tal-enerġija. Dan kellu mpatt pożittiv tant li permezz tar-roħs fil-kontijiet tad-dawl u l-ilma, tħallew iktar minn €600 miljun fil-bwiet tan-nies. "Kienet amministrazzjoni Nazzjonalista li fl-2009 daħlet fis-seħħ il-Legal Notice li tirregola kif jinħarġu l-kontijiet. L-uniku bidla bi gvern Laburista kienet li l-kontijiet saru 25% orħos. Ikkonferma dan rapport tal-Awditur Ġenerali", tkompli tgħid l-istqarrija. Il-Partit Laburista temm jgħid li bħal fil-każ tal-feed in tariffs dan il-Gvern qiegħed iwettaq bidla pożittiva li tindirizza d-deċiżjonijiet ta' żmien gvern Nazzjonalista. Artiklu preċedenti Kumpanija twaqqaf l-użu ta' fliexken tal-plastik. Artiklu li jmiss Vassallo Builders tagħti 13-il rota lil djar tat-tfal